ಸ್ವಿಸ್‌ ಫುಟ್‌ಬಾಲ್‌ ಸಂಘವನ್ನು ಪ್ರತಿನಿಧಿಸುತ್ತಿದ್ದ ಮಾಸ್ಸಿಮೊ ಬುಸಾಕಾ ಎಂಬಾತ 2009ರ UEFA ಚಾಂಪಿಯನ್ಸ್‌ ಲೀಗ್‌ನ ಅಂತಿಮ ಪಂದ್ಯದ ತೀರ್ಪುಗಾರನಾಗಿದ್ದ. 1999ರಿಂದಲೂ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಅಧಿಕೃತವಾಗಿ ಮನ್ನಣೆ ಪಡೆದಿದ್ದ FIFAದ ತೀರ್ಪುಗಾರರ ಪಟ್ಟಿಯಲ್ಲಿದ್ದುಕೊಂಡೇ ಬಂದಿದ್ದ ಬುಸಾಕಾ, 32 UEFA ಚಾಂಪಿಯನ್ಸ್‌ ಲೀಗ್‌ ಪಂದ್ಯಗಳನ್ನು ನೆರವೇರಿಸಿಕೊಟ್ಟ ಅನುಭವವನ್ನು ಹೊಂದಿದ್ದ. ಅವುಗಳ ಪೈಕಿ ಆರು ಪಂದ್ಯಗಳು 2008–09ರ ಋತುವಿಗೆ ಸೇರಿದ್ದವು, ಮತ್ತು ತೀರಾ ಇತ್ತೀಚೆಗೆ 2009ರ ಏಪ್ರಿಲ್‌ 15ರಂದು ನಡೆದ ಪೋರ್ಟೋ ತಂಡದ ವಿರುದ್ಧದ ಮ್ಯಾಂಚೆಸ್ಟರ್‌ ಯುನೈಟೆಡ್‌ ತಂಡದ ಕ್ವಾರ್ಟರ್‌‌-ಫೈನಲ್‌ ಪಂದ್ಯದ ಎರಡನೇ ಲೆಗ್‌ ಪಂದ್ಯಕ್ಕೂ ಅವನು ತೀರ್ಪುಗಾರನಾಗಿ ಕಾರ್ಯನಿರ್ವಹಿಸಿದ್ದ. 2007–08ರ ಸ್ಪರ್ಧೆಯಲ್ಲಿನ ಮ್ಯಾಂಚೆಸ್ಟರ್‌ ಯುನೈಟೆಡ್‌ ಹಾಗೂ ಬಾರ್ಸಿಲೋನಾ ತಂಡದ ನಡುವಿನ ಉಪಾಂತ್ಯ ಪಂದ್ಯದ ಮೊದಲ ಲೆಗ್‌ ಪಂದ್ಯಕ್ಕೆ ಅವನು ಮೇಲ್ವಿಚಾರಣೆಯನ್ನೂ ವಹಿಸಿಕೊಂಡಿದ್ದ. 2006ರ FIFA ವಿಶ್ವ ಕಪ್‌‌ ಹಾಗೂ UEFA ಯುರೋ 2008 ಈ ಎರಡಕ್ಕೂ ಬುಸಾಕಾ ತೀರ್ಪುಗಾರನಾಗಿ ಕಾರ್ಯನಿರ್ವಹಿಸಿದ, ಮತ್ತು 2007ರ ಮೇ 16ರಂದು ಗ್ಲಾಸ್ಗೋದ ಹ್ಯಾಂಪ್‌ಡೆನ್‌ ಪಾರ್ಕ್‌‌‌ನಲ್ಲಿ ನಡೆದ ಎಸ್ಪಾನ್ಯೋಲ್‌ ಮತ್ತು ಸೆವಿಲ್ಲಾ ತಂಡಗಳ ನಡುವಿನ 2007ರ UEFA ಕಪ್‌ನ ಅಂತಿಮ ಪಂದ್ಯದ ನಿರ್ವಹಣಾ ಜವಾಬ್ದಾರಿಯನ್ನೂ ಅವನು ಹೊತ್ತುಕೊಂಡಿದ್ದ.
ವಾಡಿಕೆಯಂತೆ, ಸಹಾಯಕ ತೀರ್ಪುಗಾರರು ಹಾಗೂ ಅದೇ ದೇಶದ ಓರ್ವ ನಾಲ್ಕನೇ ಅಧಿಕಾರಿಯು ತೀರ್ಪುಗಾರನಿಗೆ ಸಹಾಯ ನೀಡುತ್ತಿದ್ದರು; 2009 ಅಂತಿಮ ಪಂದ್ಯದಲ್ಲಿ ಮಾಸ್ಸಿಮೊ ಬುಸಾಕಾವಿಗೆ ಮಥಿಯಾಸ್‌ ಆರ್ನೆಟ್‌ ಮತ್ತು ಫ್ರಾನ್ಸೆಸ್ಕೊ ಬುರಾಗಿನಾ ಎಂಬಿಬ್ಬರು ಸಹಾಯಕರಾಗಿ ಒದಗಿಬಂದರೆ, ಕ್ಲೌಡಿಯೋ ಸಿರ್ಚೆಟಾ ಎಂಬಾತ ನಾಲ್ಕನೇ ಅಧಿಕಾರಿಯ ಕಾರ್ಯವನ್ನು ನಿರ್ವಹಿಸಿದ.
ಪಂದ್ಯದ ಚೆಂಡು
ಅಧಿಕಾರಿಗಳು
ಅಂಕಿಅಂಶಗಳು
ಟಕೆಟ್‌ ನೀಡಿಕೆ